A Kollégiumok Igazgatójának 1/2023. sz. határozata

tanrendben meghatározott szakmai/famulusi gyakorlat idejére szóló kollégiumi elhelyezésről

(2023. július 04-től 2023. augusztus 31-ig)

Azon hallgatónak, aki a tanrendben meghatározott és igazolt szakmai/famulusi gyakorlatát teljesíti, írásban leadott kérelme alapján kedvezményes elhelyezést biztosítunk a kollégiumokban.

Az elhelyezés feltételei:

* kérelem benyújtása elektronikus úton (<http://semmelweis.hu/kollegiumok/hallgatoi-elet/jelentkezes-nyari-elhelyezesre/>) legkésőbb 2023. június 15-ig az adott kollégium ügyintézője felé a név, NEPTUN kód és az elhelyezés időtartama megjelölésével,
* a kérelem leadásának napján kollégiumi elhelyezésben részesült,
* kérelme elbírálásakor nincs tartozása a Kollégiumok felé,
* nyári időszakra vonatkozó Elhelyezési Megállapodás aláírása,
* szakmai/famulusi gyakorlat v. pótlásának igazolása a befogadó klinika, kórház, intézet, gyógyszertár, stb. részéről,
* a kérelmező tudomásul veszi, hogy az optimális férőhelykihasználás érdekében a famulusi gyakorlaton résztvevők részére rendelkezésre álló lakószobák valamennyi férőhelyére hallgatót helyezünk el és adott esetben a hallgató átköltöztetése is indokolt lehet,

Az elhelyezésért az adott férőhelyre megállapított kollégiumi térítési díjat kell fizetni, amennyiben a feltételek teljesülnek és a hallgató elfogadja a kijelölt kollégiumi férőhelyét.

Amennyiben az elhelyezés során valamely feltétel nem teljesül/hiányzik, úgy az elhelyezés vendégelhelyezésnek minősül.

Az a hallgató, aki egyedi elbírálást kér az elhelyezés során (kétágyas lakószobában egyedül vagy háromágyas lakószobában másodmagával szeretne lakni) annak az 02/2023.sz. Igazgatói határozatban megállapított egy férőhelyre eső vendégdíj összegét ki kell fizetnie.

A díjak megfizetése a NEPTUN rendszeren keresztül történik az ott kiírt határidőig.

A Semmelweis Egyetemen tanulmányokat folytató, de kollégiumi elhelyezésben **nem** részesülő hallgatók nyári elhelyezést csak korlátozott számban és vendégelhelyezés formájában vehetnek igénybe.

Budapest, 2023. március 31.

Dr. Godó Ferenc

igazgató

sk